Ovibos moschatus
Ovibos moschatus in Lüneburg Heath, vivario in Germania Animalia — Chordata Classis : Mammalia  Ordo : Artiodactyla  Familia : Bovidae  Subfamilia : Caprinae  Genus : Ovibos  Blainville, 1816 Species : Ovibos moschatus      Palaeontologia 0.2–0 m.a.:  praeЄ Є O S D C P T I K Pg N ↓ Pleistocaeno medio – Holocanum Conservationis status LC Vigens (IUCN 3.1) Synonyma Generica: Formula:Genus list Specific: Formula:Species list Territorium Distributio geographica: caeruleus significat regiones ubi Ovibos moschatus saeculo vicensimo introductus est; ruber, regiones priores. Ovibos moschatus (Inuktitut ᐅᒥᖕᒪᒃ, umingmak; Woods Cree ᒫᖨᒨᐢ, mâthi-môs, et ᒫᖨᒧᐢᑐᐢ, mâthi-mostos) est Arctica mammalium species familiae Bovidarum ordinis Artiodactylorum, cui est pellis densa et odor gravis a maribus tempore rugitus emissa, a quo speciei nomen derivatur, qui odor ad feminas attrahendas adhibetur. Nomen Inuktitut umingmak 'barbatum', nomina Woods Cree mâthi-môs et mâthi-mostos 'alcem deformem' et 'bisontem deformem' proprie significant. Oviboves moschati in Groenlandia et Territoriis septentrio-occidentalibus Nunavutque Canadae Septentrionalis plerumque habitant, sed multa animalia in Alascam civitatem Civitatum Foederatarum, Iuconum territorium Canadae, Paeninsulam Scandinavicam, et Siberiam introducta sunt. Ovibos moschatus, pars subfamiliae Caprinarum, ovibus caprisque artius quam bobus coniungitur; nihilominus, in Ovibovem, suum genus, digeritur. Ovibos est unum ex duobus maximis Caprinarum generibus exstantibus, cum Budorcade taxicolore magnitudinis similis.